**PASKAIDROJUMA RAKSTS**

**Madonas novada pašvaldības 2021.gada 19.oktobra**

**saistošajiem noteikumiem Nr. 13**

**“Par nekustamā īpašuma nodokļa atvieglojumu noteikšanu Madonas novada pašvaldībā”**

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Projekta nepieciešamības pamatojums | Ir nepieciešams noteikt nekustamā īpašuma nodokļa atvieglojuma regulējumu Madonas novada pašvaldībā. Madonas novada pašvaldībā ir spēkā 2011.gada 27.janvāra saistošie noteikumi Nr.2 „Par nekustamā īpašuma nodokļa atvieglojumu noteikšanu Madonas novada pašvaldībā”.Teritoriālās reformas rezultātā izveidotajā Madonas novada pašvaldībā ir nepieciešams pieņemt vienotus saistošos noteikumus. |
| 2. Īss projekta satura izklāsts | Saistošie noteikumi tiek izdoti saskaņā ar likuma „Par pašvaldībām” 14.panta pirmās daļas 3.punktu un likuma „Par nekustamā īpašuma nodokli” 1. panta otrās daļas 91 punktu un 5.panta trešo daļu.Ar saistošajiem noteikumiem tiek noteiktas nekustamā īpašuma nodokļa maksātāju kategorijas, kurām tiek noteikti nekustamā īpašuma nodokļa atvieglojumi, nekustamā nodokļa atvieglojuma apmērs, administratīvās procedūras, kādas tiek veiktas, lai piešķirtu nekustamā īpašuma nodokļa atvieglojumu. |
| 3. Informācija par plānoto projekta ietekmi uz pašvaldības budžetu | Prognoze uz pašvaldības budžetu – pašvaldības budžeta ieņēmumu samazinājums par aptuveni EUR 9955. Paredzams, ka piemērojot atvieglojumus apvienoto novadu nodokļu maksātājiem, ietekme uz budžetu var būt lielākaNav nepieciešamības veidot jaunas institūcijas, darba vietas, paplašināt esošo institūciju kompetenci, lai nodrošinātu saistošo noteikumu izpildi; |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Atvieglojumi atsevišķām uzņēmēju kategorijām pozitīvi ietekmēs uzņēmējdarbības vidi pašvaldības teritorijā. |
| 5. Informācija par administratīvajām procedūrām | Persona, lai saņemtu nekustamā īpašuma nodokļa atvieglojumu, iesniegumu un pievienotos dokumentus iesniedz Madonas novada pašvaldības administrācijā vai attiecīgajā Madonas novada pašvaldības pagasta vai apvienības pārvaldē.Viena mēneša laikā no iesnieguma saņemšanas dienas institūcijā tiek pieņemts lēmums par nekustamā nodokļa atvieglojumu piešķiršanu vai nepiešķiršanu nodokļu maksātājam, lēmums tiek nosūtīts nodokļu maksātājam pa pastu.  |
| 6. Informācija par konsultācijām ar privātpersonām | Saistošo noteikumu projekts ir pieejams Madonas novada pašvaldības administrācijā un pagastu pārvaldēs.Saistošo noteikumu projekts ir ievietots Madonas novada pašvaldības mājas lapā [www.madona.lv](http://www.madona.lv) sadaļā „pašvaldības saistošo noteikumu projekts”. |

 Domes priekšsēdētājs Agris Lungevičs